**Първо основоно училище ,,Св. Св. Кирил и Методий”, град Гоце Делчев**

**Урок по литература**

**Историческата действителност и поведението на българите, разкрити в експозициятя на разказа ,Една българка”**

**І. Вид на урока – нови знания**

ІІ. Цели на урока:

**1. Образователни** – художественият текст (първа част на разказа) се разглежда в тясна връзка с конкретното историческо събитие, отразено в творбата, което формира характера и поведението на героите.

**2. Възпитателни** – да се формира стремеж към нравствените ценности, като свобода, непримиримост с робството във всичките негови измерения; борба с примиренчеството, безразличието; любов към ближния; упоритост, целеустременост, отговорност; духовна свобода и др.

**3. Развиващи** – учениците да се научат да усещат връзката между литературата и историята (епохата); да не игнорират художествената измислица.

**ІІІ. Дидактически форми на урока** – беседа, обяснения, където учениците не могат да се справят сами, разказ, лекция от учителя. (Повечето въпроси, върху които ще се разисква, са поставени предварително на ученици за самастоятелна работа.(

**ІV. Учебна ситуация:**

1. Подготовка на класа за възприемане на темата.

2. Изясняване на историческата сетуация и последвалите два модела на човешко поведение.

3. Разглеждане на илюстрации от ученици, свързани със съдържанието на първа част на разказа ,,Една българка”.

4. Открояване на националните ценности и недостатъци.

5. Откриване на художествените похвати за изграждане на художествените образи.

6. Осмисляне на художественото описание като преход към следващите части на разказа.

**V. Ход на урока:**

1. Ученик преразказва сбито съдържанието на разказа – **3 мин**.

2. Втори ученик изяснява творческата история на разказа – **2 мин**.

3. Трета група ученици дават своето тълкувание на заглавието, подзаглавието и мотото, които насочват към основната идея в разказа и ни подготвят да възприемем историческия подвиг на една обикновена жена от народа и свободолюбивите българи (Ботевите четници) от една страна и унизителното поведение на страхливите и безразличните към големите събития на епохата от друга стран – **7 мин.**

4. Учителят насочва към изясняване на конкретния исторически момент – разбиването на ботевата чета и рефлектирането му върху поведението на гепоите – **10 мин**:

4.1. Местното българско население:

- мъжете;

- лютибродчанките;

4.2. поробителят.

4.3. Открояващата се на общия фон (страх, безразличие, робско примирение) баба Илийца.

5. Художествените похвати и изразни средсва, чрез които се изграждат образите и се постига художественото внушение; очертават се основните конфликти – робство-свобода, примирение с робството-свободните духом – **10 мин**:

5.1. Контраст.

5.2. Речева характеристика.

5.3. Портретна характеристика.

5.4. Поведение на героите.

5.5. Използвана лексика – турцизми; обръщенията; изразителните глаголи; епитетите и др.

6. Разглежда се ролята на природната картина в края на първа част – с настъпването на нощта се засилват опасностите и трудностите, с които ще се сблъска героинята в следващите части на творбата – **2 мин**.

7. Обобщение от учителя – различно е поведението на хората при определени обстоятелства. Учениците трябва да достигнат до убеждението за оценката на Вазов към различното човешко поведение и посланието му до читателя. Разглеждат се илюстрациите на учениците и се прави връзка между различните видове изкуство – **3 мин**.

8. Оценка за работата на учениците индивидуална и като цяло.

**Забележка:** Тъй като времето в един учебен час винаги е недостатъчен за изясняване на литературните проблеми, е необходимо повечето от задачите да се поставят предварително като самостоятелна или групова работа. В хода на урока по т.1., т.2., и т. 3. се изслушват отговорите на ученици, които са се подготвили по тези въпроси, дадени им за домашна работа като индивидуални задачи. Добре е една задача да се даде поне на двама ученици, за да има възможност да се допълва или изразява различно мнение.

9. Поставяне на домашна работа – за да не се губи време, задачите са написани на листчета и разпределени в три групи:

І група – стр.79/2 и 4 задача от учебника по литература на Мария Герджикова и колектив (Какво се постига сразместването на естествения хронологичен ред на събитията – ретроспекцията. Каква роля в развитието на сюжета играе втората част на разказа?)

ІІ група – стр 79/5 задача (Коментирайте поведението на героите при първата им среща).

ІІІ група – стр. 80/6задача (Как чрез монолога на Илийца авторът обогатява представата ни за характера на героинята).

**Забележка**: Урокът може да се представи и като презентация, но така се ангажират по-малко ученици за пряко участие в интерпретацията на текста.

**Урокът е разработен от Христина Попаркова – старши учител по БЕЛ**